Tamién partecipó y fue entrenador en qualques partius amistosos d'o Zaragoza Foot-ball Club recién establito en 1931 de resultas d'a fusión de dos equipes de Zaragoza, o Zaragoza Club Deportivo y o Iberia Sport Club que yera a on ell chugaba dica l'inte. A suya labor en o nuevo equipe como o suyo entrenador estió la de triar los chugadors que finalment serían parte de l'equipo la temporada siguient en a quala l'equipo prencipiaría las competicions oficials en a plaza que deixaba l'Iberia. En prencipiar la temporada estió substituyiu per lo portugués Joaquim Filipe dos Santos con una gran experiencia como chugador y internacional con a selección de Portugal.